
ANYKŠČIŲ RAJONO SAVIVALDYBĖS     TARYBA
SPRENDIMAS
DĖL ANYKŠČIŲ RAJONO SAVIVALDYBĖS SAUGAUS ELGESIO PAVIRŠINIŲ VANDENS TELKINIŲ VANDENYJE IR ANT PAVIRŠINIŲ VANDENS TELKINIŲ  LEDO  TAISYKLIŲ PATVIRTINIMO
                                                                                                                                                                                   2017 m. kovo 30 d. Nr. 1-TS-78
 Anykščiai
Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, 18 straipsnio 1 dalimi  ir atsižvelgdama į Lietuvos Respublikos administracinių nusižengimų kodekso 491 straipsnį, Anykščių rajono savivaldybės taryba n u s p r e n d ž i a:

1. Patvirtinti Žmonių gyvybės apsaugos Anykščių rajono savivaldybės vandens telkiniuose bei  ant ledo taisykles (pridedama).

2. Pripažinti netekusiu galios Anykščių rajono savivaldybės tarybos 1999 m. birželio 30 d. sprendimą Nr. 80  „Dėl žmonių saugaus elgesio prie vandens telkinių, vandens telkiniuose ir ant ledo taisyklių patvirtinimo“.

Meras                                                                                                                         Kęstutis Tubis

______________

PATVIRTINTA
                                                                         Anykščių rajono savivaldybės tarybos
                                                                                  2017 m. kovo 30 d. sprendimu Nr. 1-TS-78

ANYKŠČIŲ RAJONO SAVIVALDYBĖS SAUGAUS ELGESIO PAVIRŠINIŲ VANDENS TELKINIŲ VANDENYJE IR ANT PAVIRŠINIŲ VANDENS TELKINIŲ

LEDO  TAISYKLĖS
Pakeistas pavadinimas.

2018 m. rugsėjo 27 d. Anykščių rajono savivaldybės tarybos sprendimo Nr. 1-TS-254 redakcija
I SKYRIUS    BENDROSIOS NUOSTATOS
1. Anykščių rajono savivaldybės saugaus elgesio paviršinių vandens telkinių vandenyje ir ant paviršinių vandens telkinių ledo taisyklės (toliau – Taisyklės) nustato žmonių gyvybės ir sveikatos  apsaugą vandens telkiniuose, žmonių saugaus elgesio vandenyje ir ant ledo reikalavimus.

2018 m. rugsėjo 27 d. Anykščių rajono savivaldybės tarybos sprendimo Nr. 1-TS-254 redakcija
2. Taisyklių privalo laikytis visi fiziniai ir juridiniai asmenys.

3. Šios Taisyklės netaikomos dirbtinai sukurtiems uždariems vandens telkiniams, atskirtiems nuo paviršinių ir požeminių vandenų.

4. Šios Taisyklės netaikomos vykdant policijos, priešgaisrinės gelbėjimo tarnybos, aplinkos apsaugos užduotis, stichinių nelaimių ir kitų ekstremalių sveikatai situacijų padarinių likvidavimo metu, vykdant Taisyklių kontrolės funkcijas.

               II  SKYRIUS   SAUGAUS ELGESIO VANDENYJE REIKALAVIMAI
5.  Poilsio vietose prie vandens telkinių draudžiama:

5.1. gadinti vandens telkiniuose arba prie jų esančius ženklus, iškabas, statinius, įrenginius, plaukiojimo priemones;

5.2. maudytis arba plaukioti plaukiojimo priemonėmis apsvaigusiems nuo alkoholio, narkotinių ar kitų toksinių medžiagų;

5.3. plaukioti ant automobilių kamerų, rąstų, lentų ir kitų plaukioti nepritaikytų daiktų;

5.4. plaukti arba bristi už maudymosi vietos pažymėtų ribų;

5.5.  maudytis vietose, nepritaikytose maudymuisi;
5.6. maudytis tamsiu paros metu;

5.7. maudytis, esant draudžiamiesiems ženklams, kurie įspėja to nedaryti;

5.8. maudytis vaikams iki 12 metų be suaugusio žmogaus priežiūros;

5.9. palikti prie vandens be priežiūros mažamečius vaikus;

5.10. skalbti skalbinius, plauti transporto priemones, kitus įrenginius ar daiktus;

5.11.  plaukioti mažaisiais, sportiniais, pramoginiais laivais, vandens motociklais, banglentėmis, burlentėmis, jėgos aitvarais, vandens dviračiais ir kitomis transporto priemonėmis tam neskirtose funkcinėse paplūdimių, maudyklų zonose;

5.12. teršti vandens telkinius ir jų pakrantes, paplūdimius, maudyklas;

5.13. asmenims, neturintiems teisės vairuoti vandens motociklo, negalima nuomoti šios transporto priemonės;

5.14. rengti stovyklavietes prie vandens telkinių tam neskirtose vietose;

5.15. prie vandens telkinių teršti aplinką buitinėmis ir kitomis atliekomis, žaloti ar naikinti esamą infrastruktūrą, statyti transporto priemones (automobilius, plaukiojimo priemones, dviračius ir pan.) tam neskirtose vietose;

5.16. kelti pavojų poilsiautojų saugumui, trukdyti ilsėtis poilsiui skirtose vietose prie vandens telkinių;

5.17. užtverti, perkasti ar kitaip naikinti takus, kelius, vedančius  prie maudyklų ir paplūdimių.

              III SKYRIUS   REIKALAVIMAI SAUGIAM ELGESIUI ANT LEDO
6. Asmenys ant ledo turi elgtis taip, kad nesukeltų pavojaus sau ir kitiems asmenims.

7. Ant užšalusių vandens telkinių draudžiama:

7.1. važiuoti ar stovėti su motorinėmis transporto priemonėmis ant vandens telkinių ledo, pakrantės, išskyrus aplinkos apsaugos, krašto apsaugos, policijos, žuvivaisos, greitosios pagalbos ir gelbėjimo tarnybų, vykdančių tarnybines funkcijas, specifinius žiemos renginius organizuojančių organizacijų, žvejybinių organizacijų, tiriančių tuos vandens telkinius, telkinių nuomotojų ir nuomininkų, jų įgaliotų asmenų, vykdančių vandens telkinių apsaugą, transportą bei specialias neįgaliųjų vairuojamas mašinas, vykdyti kitą veiklą, neigiamai veikiančią vandens telkinius bei jų gyvuosius išteklius;

7.2. važiuoti motorizuotomis transporto priemonėmis, išskyrus organizuojant renginius (turint renginiui organizuoti išduotą leidimą);

7.3. lipti, vaikščioti, čiuožinėti, žvejoti, jei ledo storis mažesnis nei 7 cm, taip pat, kai ledas turi sniego priemaišų, nėra skaidrus, atlydžio metu;

7.4. vienam eiti ant ledo tamsiu paros metu;

7.5. palikti vaikus ant ledo be suaugusiųjų priežiūros;

7.6. lipti ant ledo, neturint priemonių, kurių pagalba būtų galima išlipti ant ledo įlūžus.

7.7. rengti čiuožyklas ant gilesnių negu vieno metro vandens telkinių;

7.8. Organizacija naudojanti čiuožyklą sporto varžybų ar kitų renginių metu ar  renginius ant užšalusių vandens telkinių rengianti organizacija privalo užtikrinti žmonių saugumą. Jei ledo storis ar jo struktūra kelia pavojų žmogaus gyvybei, renginiai ant ledo nutraukiami.

IV  SKYRIUS  ATSAKOMYBĖ
8. Asmenys, pažeidę šias Taisykles, atsako Lietuvos Respublikos įstatymų ir kitų teisės aktų nustatyta tvarka.

